作者：王学文
词牌/韵律：摸鱼儿

paragraphs: 记当年、舞衫零乱，霖铃忍按新阕。
杜鹃枝上东风晚，点点泪痕凝血。
芳信歇。
念初试琵琶，曾识关山月。
悲弦易绝。
奈笑罢颦生，曲终愁在，谁解寸肠结。
浮云事，又作南柯梦彻。
一簪聊寄华发。
乾坤桑海无穷事，才历昆明初劫。
谁共说。
都付与焦桐，写入梅花叠。
黄花送客。
休更问湘魂，独醒何在，沈醉浩歌发。